text: يا سلاااااااااام شي كتير مشهي الله يسلم هالايدين يا رب أنا كتير بحب هالأكلة مع انو ما منعملها بالبيت :roll
text: #000008
text: هلا أختي ام نور
text: #000013
text: أختي الكمأة نوع من أنواع الفطر إلي بينت تحت الأرض من دون زراعة و أحيانا بيسموه نبات الرعد لان بيقولوا كل ما رعدت أكتر بتكبر الكماة أكتر , و هو بيكون غالي كتير
text: #000014
text: الان عرفتها كلك زوء اختي هنا بفرنسا عندون اشكال وانواع من الفطر بس الحقيقة انا بستعمل او فطر العلب العادي او المجلد اما الطبيعي ولا مرة فكرت استعملو لان ما عندي فكرة كيف تشوفي العالم هنون شو بيشترو وبيهتموا في
text: #000016
text: أنا كنت بالأول خاف استعمل الطبيعي , أخاف ان يكون من النوع الي ممكن يسبب التسمم ..
  بس مرة اتشجعت و جربته و كتير فرقت الطعمة , ألذ بكتير
text: #000017
text: ممكن تبعتيلي شلون مشان ألحئ أبعتوا و نبدا فيه مع أول أيام شهر رمضان المبارك؟ 8)
text: #000021
text: الله يعطيك كل العافية اللي بالدنيا ..هادي الاكلة كنا نحتفل فيها لما كانت المرحومة تعملها..
text: #000026
text: انا بعملها باللحمة الناعمة 8)
  بحمسها شوي بالزيت بس شي يتغيير لونها و بقلي البيتنجان و بصفوا بقاع طنجرة تيفال بالجوانب بس و بالنص برص اللحمة و فوقها بغطيها بكام شريحة بيتنجان بعدين طبقة رز خفيفة و فوقها شرائح بيتنجان و فوقها اللي بيبقى من الرز و بصب عليها مرقة لحمة مغلية لكل كاسة رز مستعملة كاستين مرقة و بس ترجع تغلي بخفف النار لمدة نص ساعة لحد ما ينفش الرز و يستوي
  بعدين بطفي النار و برفع غطا الطنجرة و بتركها ربع ساعة تتبخر بعدين بقلبها بصينية كبيرة بتنزل متل القالب و بزينها باللوز و الصنوبر...
text: #000027
text: :grin الدجاج طيب كمان , بس باللحمةأطيب ..
text: #000030
text: بتعرف أخي أحمد الطريقة الي انت ذكرتها هي الطريقة الأصلية و التمام لتحضير المقلوبة , بس أنا كانت تتعقد معي كتير و الطبقة الي فوق من الرز ما تستوي و الطبقة الي تحت تخبص :roll و شي تعلق اللحمة
text: #000031
text: فكرة استعمال اللحمة الناعمة و خصوصا لما بيكون في اولاد بالعيلة و ما بيحبوا اللحمة الشقف..
text: #000033
text: السلام عليكم و رحمة الله و بركاته
  كتير حلوة فكرة انك تخلي كل شي لحال و كمان هيك منقدر نساوي اطباق صغيرة لكل واحد طبقو
  شي واحدما فهمتو منيح هو لمن نصفي الارز قلتي منحطله سمنة يعني منحطا متل ما هي و منقلب الرزعالبارد او فوق النار
  ان شاء الله بكرا بدي جرباو يا ريتلحقي علي قبل ما ساويها مشان ما ظلني عم فكر ازا هي هيك او لا
text: #000035
text: السلام عليكم و رحمةالله و بركاته
  يسلمو عالرد السريع الحمد لله اني ما ساويتو اليوم لاني كنت راح حط السمن مع الرز عالبارد
  السبت ان شاء الله راح ساويه و خبرك بالنتيجة فيني حط زيت بدال السمن صح
text: #000038
text: السلام عليكم و رحمة الله و بركاته
  ساويتهاالسبت الماضي و طلعت طعمتهابتجنن و شكلها كمان و لتاني يوم ظلت طيبة و يمكن اطيب و انا استخدمت مزيج من الزبدة و المارغرين و كنت كريمة في الاستخدام و يمكن مرة تانية جربها بالزيت بعتقد بتطلع كمان طيبة بس اخف شوي
  جازاك الله خيرا و جعله في ميزان حسناتك
text: #000040
text: الزهرة ما أتوقع ان تكون طيبة من دون قلي و البازلاء بس بتقليها بالسمنة تقريباً 5 أو 10 دقايق و بتقلي اللحمة وبتعملي متل بافي الوصفة و فيك تضيفيلها كمان شوية جزر مفروم مع تقلاية البازلاء , نمممي
text: #000044
text: السلام عليكم و رحمة الله و بركاته
  جازاك الله خيرا اختي منى قصدك انو نفس السمنة اللي قليت فيها اللحمة حط فيها اللحم و اسلقوو كمية السمنه ما تكون كتيرة مو هيك يعني يادوب ملعقة و نص او اتنين مو هيك و كمان البازلاء بتكون طازجة او فينا نستعمل بازلاء مطبوخة على البخار و متلجة
  كمان هل ينفع اسلق الارز مشان يطلع طري اكتر او حتى نطبخو بالبخار و بعدين نضيفلو مرق اللحم
text: #000045
text: السلام عليكم و رحمة الله و بركاته
  بعتقد ان سلق الارز او طهيه بالبخار راح يختصر الوقت لان ما راح نخليه في الماء لنصف ساعة و كمان راح يتشرب مرق اللحم بسرعة بقى شو رايك بينفع او لا
text: #000046
text: فيك تستعملي بازلاء مفرزة و كمية السمنة بتتحكمي فيها حسب رغبتك , أما الرز فلازم ينطبخ مع مرقة اللحمة و البازلاء , يعني اذا سلقتيه لوحده رح يخسر كتير من النكهة المطلوبة
text: #000047
text: السلام عليكم و رحمة الله و بركاته
  طيب لكان فيني انقعو لفترة اطول من نص ساعة يعني شي ساعة لحتى بعدين بسرعة ينضج
  و بدي اسأل عن مقلوبة الدجاج بتنعمل بنفس الطريقة بس الدجاج بيظلو متل ما هو يعني ما منفتتو لقطع صغيرة و منخليه قطع كبيرة او شو
text: #000048
text: حبيت جربه بالفطر فيا ترى ضروري تكون اللحمة شقف ولا بيصير مفرومة ؟؟
  أنت قلت أن الطريقة متلها تقريبا ،شو الاختلاف لكن ؟
  آخر سؤال آنسة ، شو اسم جوزة الطيب بالانجليزي؟؟ما بعرف لا اسمها ولا شكلها ،شلون بدي جيبها!
text: #000049
text: هلا سارونات فيك تنقيه قد ما بدك ساعتين أربع ساعات أأقل الشي نصف ساعة , و مقلوبة الدجاج بتسلقيه و بعدها بتنظفيه من العظم و بتستعملي المرق لطبخ الرز و فيك تقسميه لقطع صغيرة أو متل ما بتحبي
text: #000050
text: هلا أمولة بيصيبر لحمة مفرومة أو شقف لابس بالشقف أطيب أكيد و الاختلاف بين الفطر و البانجان انك البانجان رح تقلييه لحاله بالزيت لحتى يشقر أما الفطر رح تقلييه مع اللحمة و بس , جوزة الطيب بالانكليزي هي Nutmeg و بركي اذا الله راد بحط صورة الها بنفس ردي هادا بس المسويات
text: #000051
text: السلام عليكم و رحمة الله و بركاته
  جازاك الله خيرا اختي منى
  سبحان الله كنت راح اسألك كيف منساويها بالفطر اختي ايمان سبقتني بقولها بالتوفيق ان شاء الله و صحة و هنا على قلوبكم
  و لا تنسي تخبرينابالنتيجة
  اختي منى ظل في سؤال كمان و هو هل فينا نستعمل الفطر المعلب او لازم فطر طازج و ازا فينا نستعمل المعلب هل منخليه قطع كاملة او منقطعو لشرائح و قديش كمية الفطر
text: #000052
text: السلام عليكم و رحمة الله و بركاته
  عفوا اختي منى في عندي كمان سؤالين بالاضافة للاسئلة السابقة ازا ممكن بدي اعرف
  و كمان ما في مشكلة ازا استعملت لحم غنم ما هيك لان كنت مفكرة انها بتنعمل بس بلحم البقر
  و السؤال التالي عن لما بدنا نعملها باللحمة المفرومة شو منضيف للحمة و كيف منساويها
  بالتوفيق و فرحت كتير لانك استرجعتي نشاطك و كل يوم عم نتعلم وصفات جديدة من عندك
text: #000053
text: ممكن تنعمل بالفطر المعلب , بالطبيعي أطيب , أنا بضيف لكل كوب رز 2 فطر و الفطر اكيد مقطه شرائح .
  أختي اللحمة الاطيب لهل الوصفة لحمة غنم .
  اللحمة المفرومة تقليها بالسمنة مع البهارات الي بتفضليها و بس
text: #000054
text: السلام عليكم و رحمة الله و بركاته
  جازاك الله خيرا اختي منى
  طيب و البقدونس بضيفو للحمة المفرومة او لا
  و اخر سؤال ان شاء الله هو ان مقلوبة البطاطايعني بس بستبدل الباذنجان بالبطاطا و بتبع نفس الطريقة و لاحظت انك ما حكيتي عن مقلوبة البطاطا يعني هل ما بتطلع طيبة
text: #000055
text: لا اختي ما بدها بقدونس
  و مقلوبة البطاطا ما بعرفها الصراحة , ما أتوقع بتطلع طيبة , بس ممكن مزج بانجان و بطاطا و قرنبيط مقلي , هيك الفلسطينية يستعملوا عدة أنواع من الخضار مع بعضهم :zzz
text: #000056
text: صار عندي كمأة و عبالي ساوي فيها مقلوبة الشرح واضح بس ما فهمت يعني منستعمل الكمأة و اللحمة الشقف مع بعض مو هيك يا ريت تشرحيلي اكتر شو منساوي بعذ تقلية الكمأة بالسمنة
text: #000058
text: كمان انابعرف انو الكمأة بتتقشر انت ما ذكرتي التقشير يعني قصدك ما منقشرهاكمان الشرائح هل بتكون رفيعة او سميكة او متل شرائح الفطر المعلب
text: #000060
text: اول الشي نفرك الكماية بفرشاية خشنة لحتى تروح كل حبات الرمل منها و هي خطوة مهمة في تنظيف الكماية , اما اذا قشرتيها فرح تروح كل طعمتها و فوايدها , اكيد ما بدها تقشير
  بعدها نقطع الكماية لشرحات متل المشروم المعلب و نقليها مع اللحمة حتى تنشف مرقة اللحمة بعدها تغمريها بالمي و تخليها لتستوي و تطبقي الوصفة عادي
text: #000062
text: اذا حابة تستعملي كماية من دون لحمة تقلبي الكماية في السمنة و بعدها تغمريها بمرقة أو بمي مع مكعب ماجي و تخليها شي نصف ساعة , بعدها تطبقي فوقها الرز بشرط يكون عيار المرقة الباقية نفس عيار مية الرز
  أختي هي ما بتصير من دون لحمة , بس اتوقعها بتطلع طيبة كمان إذا طبختيها بمرق اللحم اذا كنت ما بتحبي اللحمة
text: #000063
text: لو تعرفي يا منوش قديش بعز هالأكلة.. يمكن ما بتتخيلي المقلوبة بلا لحمة.. بس عنجد إذا جربتيها رح تغيري رأيك.. ماما الله يخليلي ياها كانت دائما تعملي ياها وتدعمني بالمكسرات بدل اللحمة 8)
  و من زمان ما آكلتها.. عندي أبو الشباب ما بيحب البانجان المقلي.. بس لما شفت الصورة قررت دلع حالي شوي.. بما إنو دائما بعمل أطباق لحم وما بدوقها.. رح اتمرد واعمل مقلوبة لحالي
text: #000064
text: لا بتخيلها , لان انا ما باكل اللحمة الي فيها و بحب بس طعمة البانجان و الرز و المكسراااات
  دلعي حالك و لا على بالك , اذا نحنا ما درنا بالنا على حالنا مين بده يدير ؟؟؟
text: #000065
text: لا بتخيلها , لان انا ما باكل اللحمة الي فيها و بحب بس طعمة البانجان و الرز و المكسراااات
text: #000066
text: بعدين منطبق طبقة باتنجان وطبقة رز، وبعدين نسلقون بالمي هديك.
text: #000071
text: ممممم , هلا انا بطبخ البانجان بالمرقة و بعدها بطبخ فيه الرز لحتى يطلع معي شكلها حلو و هي معك حق مو حلبية اصيلة
  بس البانجان ينسلق قبل القلي هي اول مرة اسمعها , بس فكرة الباذنان المقطع صغير حلوةةة كتير رح جربها ان شاء الله لما رح اعمل مقلوبة , اتوقعها طيبة كتير :zzz
text: #000074